**РЪКОВОДСТВО**

**ЗА ИЗПЪЛНЕНИЕ НА НАЦИОНАЛНА ПРОГРАМА „КВАЛИФИКАЦИЯ“ 2021**

**Приета с Решение № 188 от 05.03.2021 г. на Министерски съвет**

**I. ОБЩИ ПОЛОЖЕНИЯ**

**1. Това ръководство урежда:**

1.1. Задълженията на бенефициентите по програмата;

1.2. Изпълнението на мерките и дейностите по програмата;

1.3. Мониторинга на изпълнението на програмата;

1.4. Отчитането на изпълнението на програмата.

**II. БЕНЕФИЦИЕНТИ**

2. Бенефициентите :

2.1. осигуряват организация за изпълнение на дейностите в срока на действие на националната програма при спазване на нормативните изисквания и тези, определени в програмата;

2.2. при изпълнение на дейностите по програмата спазват Закона за предучилищното и училищното образование, Наредба № 15/22.07.2019 г. за статута и професионалното развитие на учителите, директорите и другите педагогически специалисти, Наредба за изменение и допълнение на Наредба № 15 от 2019 г. за статута и професионалното развитие на учителите, директорите и другите педагогически специалисти (ДВ, бр.61 от 2019 г.) Обн. ДВ. бр.101 от 27 ноември 2020 г., утвърдените от министъра на образованието и науката правилници, своите вътрешни правилници и др. указания от МОН;

2.3. съхраняват документацията за изпълнение на националната програма в съответствие със своите вътрешни правилници;

2.4. осигуряват икономично, ефективно и ефикасно изразходване на предоставените финансови средства и носят съответната отговорност;

2.5. при форсмажорни обстоятелства и невъзможност да се реализират конкретни дейности своевременно докладват на ресорния заместник-министър и предприемат действия за възстановяване на неусвоените средства;

2.6. в 15-дневен срок след изпълнението на обученията/дейностите по всяка мярка предоставят на ръководителя на националната програма доклад с приложени документи; (Приложение №1 - Отчет за проведено обучение) или Приложение №3- Отчет за проведена квалификационна форма.

2.7. в срок до 06.11.2021 г. предоставят на ръководителя на националната програма междинен доклад за изпълнението на мерките и дейностите по тематични направления към 31.10.2021 г.

2.8. в срок до 15.12.2021 г. предоставят на главния секретар на МОН окончателен доклад за изпълнението на мерките и дейностите по тематични направления.

**III. ИЗПЪЛНЕНИЕ И ОТЧИТАНЕ НА МЕРКИТЕ И ДЕЙНОСТИТЕ ПО ПРОГРАМАТА**

3.1. Обучения и дейности, организирани от МОН, се възлагат след решение на екипа за управление на националната програма, определен със заповед на министъра на образованието и науката.

3.2. Обучения, организирани от Национален център за повишаване квалификацията на педагогическите специалисти (НЦПКПС) и Център за оценяване в предучилищното и училищното образование (ЦОПУО) се възлагат съгласно техните правилници. Финансовото отчитане на дейностите по националната програма се извършва пред дирекция „Финанси“.

3.3. Изисквания за избор на обучаваща институция/организация/обучители по дейностите, свързани с провеждане на обучения на педагогически специалисти:

3.3.1. доказана компетентност в областта на съответното тематичното направление;

3.3.2. доказан опит в провеждането на квалификационни обучения за педагогически специалисти чрез референции от институции, които провеждат квалификационна дейност за педагогически специалисти, или обратна връзка във връзка с проведени обучения;

3.3.3. доказана методическа компетентност чрез публикации, свързани с квалификацията на педагогически специалисти в специализирани издания.

3.4. Изисквания към участниците в обучения:

3.4.1. да притежават образователно-квалификационна степен на висше образование „бакалавър” или „магистър” по специалност от професионално направление, съответстващо на посочените от Приложение № 1 към чл. 10 от Наредба № 15/22.07.2019 г. за статута и професионалното развитие на учителите, директорите и другите педагогически специалисти;

3.4.2. да заемат длъжност на педагогически специалист;

3.4.3. обучението да съответства на професионалния профил на длъжността съгласно чл. 42 от Наредба № 15/22.07.2019 г. за статута и професионалното развитие на учителите, директорите и другите педагогически специалисти;

3.4.4. подборът на участниците в обученията, с изключение на тези по тематично направление 5. “Международно сътрудничество в областта на квалификацията на педагогическите специалисти по хуманитарни и природни науки“, се извършва от съответното РУО.

3.5. За дейностите по тематично направление 5. „Международно сътрудничество в областта на квалификацията на педагогическите специалисти“ комисия, определена със заповед на министъра на образованието и науката, разработва критерии, минимални изисквания, образци на документи за кандидатстване, извършва допускане и класиране на кандидатите и подготвя за публикуване информация за официалната страница на МОН.

3.6 Максималният брой на обучаемите в група е до 30 човека, съобразен с методиката за провеждане на квалификационни дейности и с планирано от обучителя разделяне по групи за практическа работа по казуси от тематиката на обучението.

Организацията на обученията се осъществява в съответствие с разпорежданията на министъра на здравеопазването и въведените противоепидемични мерки към датата на провеждане на съответното обучение.

3.7. Обученията на педагогическите специалисти, с изключение на тези по тематично направление 5. „Международно сътрудничество в областта на квалификацията на педагогическите специалисти“ са в присъствена или частично присъствена форма.

3.8. Обученията на педагогическите специалисти по тематично направление 5. „Международно сътрудничество в областта на квалификацията на педагогическите специалисти“ са в присъствена/ частично присъствена форма.

3.9. Подборът на учители за включване в обучение по тематично направление 3 „Възпитание и ценности“ – Мярка I Подобряване на кадровото обезпечаване на системата на училищното образование за ценностно-ориентирано образование, се извършва от съответното РУО по квоти и критерии, определени от МОН въз основа на предварително проучване и съгласувани със съответното РУО и висшето училище, което ще извършва обучението.

Подборът на педагогически специалисти за включване в обучения по Мярка II – Повишаване на капацитета на педагогически специалисти по превенция и интервенция на агресията и насилието в училище и по Мярка III- Подобряване на методическата подготовка на учителите за работа в извънкласни дейности, се извършва от съответното РУО по критериите, посочени в т.3.4.

3.9.1 Задължителни критерии за подбор на участниците в едногодишно обучение във висше училище за придобиване на допълнителна квалификация „учител по религия“:

* да са назначени на длъжност „учител“/“старши учител“/“главен учител“ в училище;
* да имат специалност „ Начална училищна педагогика“/ „Философия“/ „История“;
* да представят в РУО заявление за участие в обучението с приложено писмо за съгласие за включване в обучението от директора на училището, в което работят;
* да имат компютърна грамотност.

3.9.2. Критерии, осигуряващи предимство при подбора на участници в едногодишно обучение във висше училище за придобиване на допълнителна квалификация „учител по религия“ :

* теоретичен интерес към и опит в преподаването на религия и ценности;
* публикации в сферата на богословието и културните, исторически и философски измерения на религията;
* методически опит за работа на групи по интереси и на други извънкласни и извънучилищни форми, насочени към религията и моралните ценности;
* определени от началника на РУО допълнителни критерии, свързани с областната образователна политика.

3.9.3. Началниците на регионалните управления на образованието информират МОН за извършения подбор на участници в едногодишно обучение във висше училище за придобиване на допълнителна квалификация „учител по религия“ ( вкл. и резервни ) в срок до 31.05.2021 г. или при наличие на свободни места в групите за обучение във висшите училища, но не по-късно от началото на обучението.

3.10. Организирането и изпълнението на дейностите за обучение на педагогически специалисти от НЦПКПС и от ЦОПУО, като бенефициенти по програмата, се документират чрез: писма; план-сметка; утвърдена учебна програма; план - график за провеждане на обученията; документация, свързана с обучителите; присъствени списъци за всяка група; презентации и/или линкове и други материали за самоподготовка на обучаемите; анкетни карти – Приложение №7; копия на удостоверения за присъдени квалификационни кредити; декларации на обучаемите, карта за вътрешен мониторинг на обучение, отчет за проведено обучение-Приложение №1 (попълва се и се представя за всички обучения по мярката, след приключването им); кратък анализ на анкетно проучване за установяване на полза/ефект/постигнати резултати.

3.11. Изпълнителите на дейността по тематично направление „Образователни изследвания и форуми“: Изследване на международен опит в областта на обучението на ученици в електронна среда. Представяне на доклад. Конференция за педагогическите предизвикателства в електронна среда, се определят по реда на Закона за обществените поръчки.

3.11.1 Документирането на организацията и изпълнението на дейностите се извършва чрез: писма; доклади от определения изпълнител с приложени в електронен формат съпътстващи документи - презентации и др., присъствени списъци (за участниците в конференция), приемно-предавателен протокол (Приложение №2) и други съобразени със спецификата на дейността.

3.12. Дейностите по тематично направление „Образователни изследвания и форуми“ : Национална конференция на преподавателите по и на френски език, Национална конференция на младите учители и Национална конференция „Водим бъдещето за ръка“ се документират чрез: писма; програма на конференцията, доклади от бенефициента с приложени в електронен формат съпътстващи документи- презентации и др.;присъствени списъци (за участниците в конференциите), копия на удостоверения за присъдени квалификационни кредити (ако такива са издадени), учебни материали; анкетни карти за степен на удовлетвореност на участниците в дейностите - Приложение №8; кратък анализ от анкетното проучване; финансови документи; отчет за проведена квалификационна форма, приемно-предавателен протокол (Приложение №2) – ако е приложимо и Приложение №3 - Отчет за проведена квалификационна форма. Отчитането се извършва съгласно т. 2.6.

3.13. Прилага се принципът на споделеното финансиране чрез осигуряване на средства за транспорт на учителите, когато квалификационните дейности се провеждат извън населеното място, в което живеят. Директорите на образователни институции издават заповеди за командироване на педагогическите специалисти, включени в обучения по НП „Квалификация“.

3.14. За едногодишното обучение на учители във висшите училища (ВУ) за придобиване на допълнителна професионална квалификация „учител по религия“, със средства от НП „Квалификация“ се финансират по 1000 лв. за едногодишно обучение, транспортни разходи до 200 лв. за целия период на обучение и нощувки до 800 лв. за целия период на обучение. Средствата се възстановяват от ВУ на обучаемите срещу представени разходооправдателни документи представени от учителите, които не са от населеното място, в което се провежда обучението – билети за транспорт и фактури за нощувки и документи за присъствие на занятията в съответния университет или присъствени списъци.

3.15. Документирането на обучението във висшите училища за придобиване на допълнителна професионална квалификация „учител по религия“, се извършва в съответствие с техните вътрешни правила.

3.15.1. Във връзка с организирането и изпълнението на дейностите за обучение на педагогически специалисти от висшите училища в Министерство на образованието и науката се представят: доклад за зачисляване на обучение със списък на обучаемите, учебни планове за обучението, графици за обучението; междинен доклад към 31.10 2021 г. с финансови документи и окончателен доклад с копия на издадените документи за придобиване на допълнителна професионална квалификация „учител по религия“, анкетни карти за степен на удовлетвореност на участниците в обучението; анализ от анкетното проучване; учебни материали, декларации на обучаемите; приемно-предавателен протокол (Приложение №2 ) и други.

3.16. Участниците в обученията по националната програма декларират писмено в декларация по образец, че не са участвали в идентични обучения, финансирани от фондовете на Европейския съюз, от друго национално финансиране, както и от други донорски програми. Приложение №4: Образец на декларация. Декларациите се съхраняват от съответния бенефициент.

3.17. Провеждането на обучения за повишаване на квалификацията на педагогическите специалисти от Регионалните управления на образованието по Тематично направление 2. Лидерство в образованието , Мярка I Повишаване на квалификацията на педагогически специалисти с ръководни функции следва да бъде съобразено с изискванията на т.3.4(3.4.1, 3.4.2, 3.4.3.), т.3.6., т.3.7., т.3.13, т.3.16.

3.17.1. Проучването и анализирането на степента на удовлетвореност на обучаемите/участниците в обучения/ форуми се извършва на база анкетна карта- Приложение № 7/анкетна карта- Приложение №8.

3.17.2. Документирането на организацията и изпълнението на дейностите се извършва в съответствие с вътрешните правила за документооборота на РУО.

3.17.3. Отчитането на проведено обучение/форум се извършва съгласно т.2.6.

**IV. МОНИТОРИНГ**

4.1. Вътрешен: извършва се от обучаващата институция. Отчита се с окончателен доклад до МОН в срок до 23.12.2021 г. с приложени документи за отчитане.

4.2. Външен: извършва се от МОН. Включва проверки на място чрез използване на Приложение №5: Карта за мониторинг на обучение/ Приложение №6: Карта за мониторинг на квалификационна форма; Приложение №7: Анкетна карта за участник в обучение/ Приложение №8: Анкетна карта за участник в квалификационна форма, изготвяне на отчетни документи и доклади до министъра на образованието и науката за установяване на полза/ефект/постигнати резултати..

**V. ОТЧИТАНЕ НА НАЦИОНАЛНАТА ПРОГРАМА**

5.1. Срок за междинно отчитане изпълнението на националната програма - към 31 октомври 2021 г., като данните се представят от ръководителя на екипа за управление на националната програма в отдел „Политики за стратегическо развитие“, дирекция „Политики за стратегическо развитие, квалификация и кариерно развитие“ до 10 ноември 2021 г.

5.2. Междинният отчет за изпълнение на националната програма за 2021 година се предоставя на министъра на образованието и науката за информация не по късно от 30 ноември 2021 г.

5.3. Срок за годишно отчитане на достигнатите резултати по националната програма – към 28 февруари 2022 г., като данните се представят от ръководителя на екипа за управление на националната програма в отдел „Политики за стратегическо развитие“, дирекция „Политики за стратегическо развитие, квалификация и кариерно развитие“ до 15 март 2022 г.

5.4. Междинният отчет/годишният отчет за изпълнението на националната програма съдържа следното: наименование на програмата/модула; дейности по програмата/модула; изпълнение на програмата/модула (показатели); полза/ефект от програмата/модула (постигнати резултати); усвоени финансови средства.

При обективна необходимост от промени в настоящите правила, ръководителят на националната програма изготвя доклад до министъра на образованието и науката.